Komission tiedonanto Euroopan parlamentille - Euroopassa ilmoitettujen kemiallisten aineiden luettelon (Elincs) kuudes laitos (direktiivin 67/548/ETY 21 artiklan mukaisesti) /* KOM/2003/0642 lopull. */





KOMISSION TIEDONANTO EUROOPAN PARLAMENTILLE - Euroopassa ilmoitettujen kemiallisten aineiden luettelon (Elincs) kuudes laitos (direktiivin 67/548/ETY 21 artiklan mukaisesti) KOMISSION TIEDONANTO EUROOPAN PARLAMENTILLE - Euroopassa ilmoitettujen kemiallisten aineiden luettelon (Elincs) kuudes laitos (direktiivin 67/548/ETY 21 artiklan mukaisesti) (ETA: n kannalta merkityksellinen teksti) Vaarallisten aineiden luokitusta, pakkaamista ja merkitsemistä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY [1] (jäljempänä "direktiivi") mukainen ilmoitettujen kemiallisten aineiden luettelo (Elincs) on laadittu 21. joulukuuta 1984 tehdyn komission päätöksen 85/71/ETY [2] mukaisesti ja julkaistaan tässä Euroopan unionin virallinen lehti. [1] EYVL L 196, 16.8.1967, s. 1. Direktiivi sellaisena kuin se on viimeksi muutettuna direktiivillä 2001/59/EY (EYV L 225, 21.8.2001, s. 1). [2] EYVL L 30, 2.2.1985, s. 33. Luettelo korvaa aiemman luettelon [3] ja siihen sisältyvät kaikki kemialliset aineet, jotka on ilmoitettu viimeistään 30. kesäkuuta 1998 välisenä aikana direktiivin 7 artiklan mukaisesti. [3] EYVL C 72, 11.03.2000, s. 1. Luettelo täydentää 15. kesäkuuta 1990 julkaistua [4] Euroopassa kaupallisessa käytössä olevien kemiallisten aineiden luetteloa (Einecs), jossa luetellaan kaikki 18. syyskuuta 1981 mennessä markkinoille saatetut aineet. Einecs- tai Elincs-luettelossa luetellaan direktiivin 1 ja 13 artiklassa säädettyjä poikkeuksia lukuun ottamatta kaikki yhteisön markkinoille saatetut aineet ja uusien aineiden osalta kaikki aineet, jotka on ilmoitettu viimeistään 30. kesäkuuta 1998. Tämä koskee myös aineita, jotka ovat valmisteiden ainesosia. [4] EYVL C 146 A, 15.6.1990, s. 1. Edellä mainittuja poikkeuksia lukuun ottamatta sellaisista markkinoille saatetuista aineista, jotka eivät esiinny Einecs- tai Elincs -luettelossa, on jo täytynyt tehdä direktiivin mukainen ilmoitus tai ilmoitus on vielä tehtävä. Kyseiset aineet lisätään Elincs-luetteloon kun se seuraavan kerran saatetaan ajan tasalle. Vaikka aine esiintyisikin Elincs-luettelossa, tämä ei vapauta uutta tuojaa ja/tai uutta valmistajaa, joka saattaa aineen yhteisön markkinoille, velvollisuudesta ilmoittaa kyseinen aine direktiivin mukaisesti. Jos aineesta on kuitenkin jo tehty ilmoitus, toimivaltainen viranomainen voi sallia, että uusi ilmoittaja viittaa teknisten asiakirjojen osalta edellisen ilmoittajan tai edellisten ilmoittajien suorittamissa tutkimuksissa saatuihin tuloksiin kyseisen ilmoittajan tai kyseisten ilmoittajien kirjallisella suostumuksella. Tällä tavoin on erityisesti pyrittävä välttämään selkärankaisilla eläimillä tehtävien kokeiden toistamista niin pitkälle kuin mahdollista. Päätöksen 85/71/ETY mukaisesti aineiden luokitus sisällytetään Elincs-luetteloon ainoastaan siinä tapauksessa, että luokitus on hyväksytty virallisesti yhteisön tasolla ja mainitaan näin ollen direktiivin liitteessä I. Muita luettelossa olevia vaarallisia aineita, jotka niiden ilmoittajat ovat alustavasti luokitelleet, ollaan parhaillaan luokittelemassa virallisesti, ja virallinen luokitus lisätään Elincs-luetteloon kun se seuraavan kerran saatetaan ajan tasalle. Vaarallisten aineiden luokitusta, pakkaamista ja merkitsemistä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukaisesti ilmoitettujen kemiallisten aineiden luettelosta 21 päivänä joulukuuta 1984 tehdyn komission päätöksen 85/71/ETY 2 artiklan mukainen komission tiedonanto Elincs (European list of notified chemical substances) (Euroopassa ilmoitettujen kemiallisten aineiden luettelo) SELITYKSIÄ Euroopassa ilmoitettujen kemiallisten aineiden luettelo (Elincs) julkaistaan komission päätöksen 85/71/ETY [5] mukaisesti. Luettelo koostuu kaikista kemiallisista aineista, jotka on ilmoitettu Euroopan yhteisössä viimeistään 30. kesäkuuta 1998 välisenä aikana direktiivin 67/548/ETY [6] (jäljempänä "direktiivi") 7 artiklan mukaisesti. Luettelo on tarkoitus saattaa ajan tasalle vuosittain. [5] EYVL L 30, 2.2.1985, s. 33. [6] EYVL L 196, 16.8.1967, s. 1. Direktiivi sellaisena kuin se on viimeksi muutettuna direktiivillä 2001/59/EY (EYV L 225, 21.8.2001, s. 1). Luettelon kukin nimeke vastaa yhtä kemiallista ainetta riippumatta siitä, kuinka useita sitä koskevia asiakirjoja yksi tai useampi tuoja ja/tai valmistaja on esittänyt. Kustakin aineesta annetaan seuraavat tiedot, jos ne ovat tarpeellisia ja tiedot eivät ole luottamuksellisia: a) Numerot EY-numero: // Euroopan yhteisöjen komission antama numero. Asiakirjojen numerot: // Ensimmäisen asiakirjan numero (sen asiakirjan numero, joka on vastaanotettu ensimmäisenä kyseisestä aineesta direktiivin 7 artiklan mukaisesti missä tahansa jäsenvaltiossa) ja kaikkien muiden asiakirjojen numerot. Asiakirjan numero noudattaa seuraavaa vakiomuotoa: xx - xx - xxxx. Kaksi ensimmäistä numeroa ilmaisevat ilmoituksen vuoden ja kaksi seuraavaa numeroa jäsenvaltion, jossa aine on ilmoitettu. Viimeiset neljä numeroa ilmaisevat asiakirjan numeron siinä kronologisessa järjestyksessä, jossa se on vastaanotettu kyseisessä maassa. Eri jäsenvaltioiden koodit ovat seuraavat: 01: Ranska; 02: Belgia; 03: Alankomaat; 04: Saksa; 05: Italia; 06: Yhdistynyt kuningaskunta; 07: Irlanti; 08: Tanska; 09: Luxemburg; 10: Kreikka; 11: Espanja; 12: Portugali; 13: Suomi; 14: Itävalta; 15: Ruotsi; 16: Norja. b) Aineen tunnistetiedot Päätöksen 85/71/ETY liitteen mukaisesti kunkin aineen tunnistetietoina annetaan sen kauppanimi(-nimet) ja kemiallinen nimi. Pelkkä kauppanimi(-nimet) annetaan siinä tapauksessa, että jokin toimivaltainen viranomainen on päättänyt kemiallisen nimen olevan luottamuksellinen jonkin ilmoittajan pyydettyä tätä kaupalliseen salaisuuteen liittyvistä syistä. Edellä mainittu huomioon ottaen luettelossa annetaan kustakin aineesta seuraavat tunnistetiedot: Kauppanimi(-nimet): kaikki kauppanimet, joilla ainetta myydään yhteisön markkinoilla. Kemiallinen nimi: Yleensä tämä tarkoittaa Kansainvälisen puhtaan ja sovelletun kemian liiton (IUPAC) sääntöjen mukaista aineen nimeä. Jos täsmällistä kemiallista nimeä ei ole voitu antaa (esim. jos ainetta ei ole määritelty täydellisesti), aine on nimetty soveltamalla sääntöjä, jotka on vahvistettu tämän kaltaisten aineiden nimeämistä varten Euroopassa kaupallisessa käytössä olevien kemiallisten aineiden luettelossa (Einecs) [7]. Joitain Elincs-luettelon viidennessä laitoksessa [8] annettuja kemiallisia nimiä on muutettu ilmoituksia ja IUPAC:n nimistöä koskevien sääntöjen mukaisesti. [7] EYVL C 146 A, 15.6.1990, s. 1. [8] EYVL C 72, 11.03.2000, s. 1. - Elincs -luettelon nimeke katsotaan yhdeksi aineeksi, jos pääasiallisen ainesosan osuus on vähintään 80 % (SNIF [9], kohta 1.1.00: seos "ei"). Aine merkitään Elincs-luetteloon ainoastaan yhden aineen nimellä. [9] Summary Notification Interchange Format. - Elincs -luettelon nimeke katsotaan seokseksi, jos pääasiallisen ainesosan osuus on alle 80 % (SNIF, kohta 1.1.00: seos "kyllä"). Elincs-luettelossa mainitaan kaikki ainesosat, joita on seoksessa vähintään 10 %. Jollei toisin ilmoiteta, Elincs -luettelossa ei mainita vähäisiä ainesosia ja epäpuhtauksia. Ne mainitaan kuitenkin tunnistetiedoissa aina kun ne vaikuttavat merkittävästi aineen luokitukseen. Uusia sääntöjä on sovellettu kaikkiin ELINCS-luettelon neljännen laitoksen julkaisemisen jälkeen tehtyihin ilmoituksiin ja ilmoitusten päivityksiin. Kaikkien ELINCS-luettelon nimekkeiden järjestelmällinen tarkistus on parhaillaan käynnissä. c) Luokitus Luokitus ilmoitetaan siten kuin se on vahvistettu kyseisen aineen osalta direktiivin liitteessä I. Tämä kohta on täytetty ainoastaan siinä tapauksessa, että aineelle on annettu yhteisön tasolla yhdenmukaistettu luokitus direktiivin 4 artiklan mukaisesti ja luokitus on julkaistu direktiivin liitteessä I. Tähän kohtaan on merkitty tähti, jos aine on luokiteltu vaaralliseksi mutta sitä ei ole vielä lisätty liitteeseen I. Huom: Aineiden merkintöjen osalta ks. säännöt, jotka on vahvistettu direktiivissä ja erityisesti sen 4 ja 23 artiklassa ja liitteessä VI (Vaarallisten aineiden ja valmisteiden yleiset luokitus- ja merkitsemisvaatimukset). LIITE >TAULUKON PAIKKA>